Ηγησίστρατος του Πεισίστρατου

Ο Ηγησίστρατος ήταν γιος του τυράννου της Αθήνας, Πεισίστρατου και της  Τιμώνασσας, γυναίκας από το Άργος. Επειδή ο Πεισίστρατος είχε παντρευτεί την Τιμώνασσα την περίοδο που βρισκόταν στο Άργος και ο γάμος του δεν έγινε με τα έθιμα των Αθηνών, τα παιδιά του από αυτό τον γάμο θεωρήθηκαν νόθα. Ο Πεισίστρατος αργότερα τοποθέτησε τον Ηγησίστρατο τύραννο στην πόλη Σίγειο της Τρωάδας. Αυτός κατάφερε να διατηρήσει την θέση του αποκρούοντας τα επόμενα χρόνια επίθεση της Μυτιλήνης. Όταν ο Ιππίας ανατράπηκε από την εξουσία της Αθήνας το 510 π.Χ. βρήκε καταφύγιο στον αδερφό του στο Σίγειο, πριν καταλήξει στην αυλή του Δαρείου.Dictionary of Greek and Roman Biography and Mythology τόμος 2, σελ 369

Παραπομπές

Κατηγορία:Αρχαίοι Έλληνες τύραννοι